ampelplanter
Store norske leksikon,Teknologi og industri,Landbruk,Hagebruk
Ampelplanter er planter med lange, hengende grener, blad eller blomsterstander som passer i hengende blomsterpotter, kalt ampler. I hagen er ampler som regel skålformede beholdere av plast, leire eller i ståltrådfletninger fôret med mose.
Det er viktig å ha tilstrekkelig store ampler (potter) med godt jordvolum for å forsyne ampelplantene tilstrekkelig med vann når de henger utendørs. Stor bladmasse, kombinert med at de henger fritt og er eksponert for vind og sol gjør fordampingen og dermed vannforbruket høyt.Gode planter for innebruk er: slør- og hengeasparges (asparges), tåre (Fuchsia), ynglesildre, Columnea, fakkelblomst, bergflette (Hedera helix) og forskjellige bregnearter.Ampelplanter til utebruk er blant annet: Petunia, hengepelargonium, tåre (Fuchsia), hengebegonia, Brachycome, blomkarse og hengejernurt. Les mer i Store norske leksikon hagebruk gartneri